
Riigihanke korraldamine ja sõiduki liisingulepingu sõlmimiseks volitamine

1. Asjaolud ja menetluse käik
Narva linna Sotsiaalabiameti omandis on sõiduauto PEUGEOT G*KFW*PARTNER väljalaskeaasta 2006, VIN-kood VF3GJKFWC95185080, registreerimismärk 240MFP. Sõiduauto on üle antud Narva Sotsiaaltöökeskuse käsutusse. Narva Sotsiaaltöökeskus on Narva linna Sotsiaalabiameti hallatav asutus, kelle kaudu Narva linna Sotsiaalabiamet korraldab sotsiaalteenuste osutamist. Narva Sotsiaaltöökeskus kasutab sõiduautot keskuse klientide vedudeks ja asutuse köögi valmistoidu klientidele kättetoimetamiseks. Sõiduk on täielikult amortiseerunud ja vajab pidevalt remonti.

Kvaliteetse sotsiaaliteenuse osutamiseks, sh valmistoidu klientidele kättetoimetamiseks ja klientide turvaliste vedude tagamiseks tuleb soetada Narva Sotsiaaltöökeskusele uus sõiduauto. 

Lähtudes ülaltoodust taotleb Narva linna Sotsiaalabiamet riigihanke korraldamist uue sõiduki liisingulepingu sõlmimiseks. Hanke eesmärgiks on Narva Sotsiaaltöökeskuse kasutuses oleva sõiduki PEUGEOT G*KFW*PARTNER (väljalaskeaasta 2006, seisuga 27.04.2020 odomeetri näit 158263 km) mõistlike kulutustega vahetus uue sõiduki vastu kvaliteetsete sotsiaalteenuste osutamise tagamiseks. Uue sõiduki ostmisel kasutatakse esimese sissemaksena vana sõiduautot PEUGEOT G*KFW*PARTNER ja 4166,67 eurot, millele lisandub käibemaks. 

2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Riigihangete seaduse § 5 lõigete 1 ja 2 punkti 2 alusel on kohaliku omavalitsuse asutus kohustatud järgima riigihangete seaduses sätestatud korda.
2.3 Vastavalt Narva Linnavolikogu 21.06.2005 määruse nr 20 „Linnavara eeskiri” § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.

3. Otsus
3.1 Narva linna Sotsiaalabiametil algatada sõiduki kasutusrendi lihthanke menetlust kooskõlas riigihangete seaduse nõuetega.
3.2 Määrata punktis 3.1 nimetatud lihthanke hankijaks Narva linna Sotsiaalabiamet, lihthanke eest vastutavaks isikuks Narva Sotsiaaltöökeskuse juhataja Tatjana Stolfat ja volitatud isikuks Narva Sotsialltöökeskuse juhataja asetäitja Yulia Khoreva.
3.3 Volitada Narva linna Sotsiaalabiametit sõlmima edukaks tunnistatud pakkumuse esitatud pakkujaga liisinguleping.



[bookmark: _GoBack]4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

